Hunyo 2023 Western Sydney International (Nancy-Bird Walton) Airport Filipino Pagtatasa ng ingay Ang bagong Western Sydney International (Nancy‑Bird Walton) Airport (WSI) ay nakatakdang magbukas sa huling bahagi ng 2026 para sa kargamento, mga manlalakbay sa pandaigdig at loob ng bansa. Naglabas na ang Pamahalaan ng Australya ng mga panimulang para sa WSI upang makita ng komunidad. Ang mga landas ng paglipad na ito ay tatasahin at aaprubahan pa ng awtoridad sa regulasyon at mapapailalim sa isang pormal na pagpaplano ayon sa batas at panahon ng konsultasyon sa huling bahagi ng taong ito. Tingnan ang mga panimulang flight path Ang pagdidisenyo ng mga flight path ay napaka-teknikal na gawain. Kabilang sa gawain ang masusing pagpapatunay at pagsisiyasat upang matiyak na magagamit ng eroplano ang mga landas ng paglipad. Dapat na mabalanse ng disenyo ang mga pangangailangan ng komunidad, kapaligiran, industriya at mga gumagamit ng airspace ng Greater Sydney, habang pinapanatili ang kaligtasan bilang prayoridad. Hinihimok kang bisitahin ang Aircraft Overflight Noise Tool, na maaaring ma- access sa pamamagitan ng Online Community Portal, upang makita ang mga panimulang landas ng paglipad at ang mga tinatayang epekto ng ingay ng eroplano. Naiintindihan namin na maaaring mayroon kayong isang malawak na saklaw ng mga tanong tungkol sa mga mga panimulang landas ng paglipad, at kami ay naririto para makipag-usap sa inyo sa aming Community Information and Feedback Sessions (Sesyon ng Impormasyon at Pagtugon sa Komunidad) sa 1800 038 160 o sa pamamagitan ng email sa Mayroon ding detalyadong impormasyon sa aming Online Community Portal. Proseso ng mga pag-apruba Maaaring magbigay ng mga pormal na pagtugon para sa mga panimulang landas ng paglipad habang nasa panahon ng eksibisyon ng panukalang Environmental Impact Statement (EIS) sa ikalawang kalahatian ng 2023. Samantala, maaari kayong makipag-ugnay sa aming pangkat ng pakikipag-ugnayan sa komunidad sa anumang mga tanong at pag-aalala. Nasa ibaba ang mga detalye. Makipag-ugnay sa amin Bisitahin ang Aircraft Overflight Noise Tool upang makita ang mga panimulang landas ng paglipad na mas detalyado sa wsiflightpaths.gov.au Manatiling napapanahon sa mga impormasyon sa pamamagitan ng aming Online Community Portal: wsiflightpaths.gov.au I-email sa amin ang inyong mga tanong sa Tawagan kami sa 1800 038 160 Dumalo sa aming mga Sesyon ng Impormasyon at Pagtugon sa Komunidad upang madagdagan ang kaalaman at makipag-usap sa isang miyembro ng aming koponan. Ang mga sesyon ng impormasyon na ito ay gaganapin sa buong Western Sydney. Maaari kang magpalista sa pamamagitan ng wsiflightpaths.gov.au. Ang karagdagang pakikipag-ugnayan ay gagawin sa komunidad pagkatapos ilabas ang panukalang EIS sa ikalawang kalahatian ng 2023. 1 I-scan ang QR code na ito upang ma-access ang aming Online Community Portal.
Paano sinusukat ang tunog? Ang tunog ay sinusukat gamit ang isang yunit na tinatawag na decibels (dB). Ang decibels ay ginagamit upang ilarawan ang lakas o katindihan ng tunog. Kung mas malakas ang tunog, mas mataas ang numero ng decibels. Upang maunawaan ang dB, nakakatulong ang magkaroon ng isang punto ng paghahambing. Ang pinakatahimik na tunog na maaaring marinig ng isang karaniwang tao, na tinatawag na threshold of hearing, ay itinalaga ang halaga ng 0 decibels (0 dB). Ang decibels ay sinusukat sa isang grado ng mga tig-10. Ang bawat pagtaas ng 10 dB ay naglalarawan ng pagdodoble ng nararamdamang lakas ng tunog. Ang antas ng tunog ng mga karaniwang aktibidad sa araw ay maaaring mag-iba-iba sa pagitan ng 50 dB (ang tunog ng isang tahimik na opisina o ulan) at 90 dB (food processor o motorsiklo). Karaniwang papalipad na A320-200/B737-800 sa 10,000 ft Karaniwang papalipad nag A320-200/B737-800 sa 3,000 ft Karaniwang papalipad na A320-200/B737-800 sa 1,000 ft Karaniwang antas ng tunog sa dB(A) Antas ng decibel dB(A) Karaniwang pinagmumulan ng ingay Panukat sa lebel ng pandinig Normal na paghinga Kumakaluskos na mga dahon Isang bulong Tahimik na aklatan Katamtamang pag-ulan Normal na pag-uusap sa 1 metro Washing machine Pantuyo ng buhok Blender ng Pagkain Umaaligid na helikopter Motorsiklo sa layong 7 metro Trak sa layong 7 metro Ano ang ingay ng eroplano? Ang antas ng ingay na naririnig mula sa isang eroplano habang papalipad, pagpalapag at lumilipad ay iba-iba. Ang ingay ng eroplano ay apektado ng iba't-ibang mga kadahilanan, tulad ng: Ang panahon Malaki ang pagkakaiba ng ingay, depende sa tulin ng hangin at direksyon, ang kapanahunan, at pagtakip ng ulap. Halimbawa, ang temperatura at kahalumigmigan ay may epekto sa kakayahan ng isang eroplano na pumaitaas; ang direksyon ng hangin ay nakakaapekto sa direksyon na liliparin ng isang eroplano dahil ang mga eroplano ay lumalapag at lumilipad sa harapan ng hangin; at ang pantakip ng ulap at mga temperature inversion (isang patong ng mas mainit na hangin sa atmospera) ay magbabaluktot (refract) sa mga sound wave, na ginagawang parang mas malakas ang ingay ng eroplano. Ang taas ng lipad ng isang eroplanot Kung mas mataas ang lipad ng isang eroplano, mas mahinang ingay ang karaniwang naririnig sa lupa. Mga pagbabago sa tulak ng makina Ang ginagamit na tulak ay nakakaapekto sa laki ng panlabang-lakas ng hangin at nararanasang ingay. Uri ng eroplano Ang iba't-ibang mga eroplano ay lumilikha ng iba't-ibang mga antas ng ingay depende sa kanilang laki, uri ng makina at katangian ng disenyo. Ang anyo ng lupa Ang ingay mula sa eroplano ay tumatalbog mula sa mga lambak at bundok at nakakaapekto sa nararanasang ingay. 2 Pangkarerang kotse ng Formula 1
Paano namomodelo at natatasa ang ingay ng eroplano? Ang pagmomodelo at pagtatasa para sa mga panimulang landas ng paglipad ng WSI ay isinagawa alinsunod sa mga Patnubay ng EIS na inilabas sa ilalim ng Environment Protection and Biodiversity Conservation Act 1999 (Cth) (the EPBC Act), at patungkol sa Environmental Management of Changes to Aircraft Operations National Operating Standard ng Airservices Australia. Ang pagmomodelo ng ingay para sa mga panimulang landas ng paglipad ng WSI ay gumagamit ng espesyalistang technical software - ang Aviation Environmental Design Tool (AEDT). Ang AEDT ay isang kinikilala sa buong mundo na programang pagkalkula sa ingay at mga ibinubugang usok ng eroplano na binuo ng United States Federal Aviation Administration. Ang proseso ng pagmomodelo ng ingay ay may kinalaman ang pageentrada ng mga binigyang kahulugan na pagpapalagay at mga input sa AEDT, na pagkatapos ay lumilikha ng mga resulta ng pagmomodelo ng ingay at noise contour charts (mga mapa ng ingay). Ang mga pangunahing pagpapalagay at mga input na ginamit ay: Mga pamamaraan ng operasyon ng runway: Tumutukoy ito sa mga pamamaraan na kung paano ang runway ay maaaring magamit. Para sa WSI, mayroong 5 pamamaraan: Runway 05 at Runway 23 sa mga operasyon ng araw/gabi; Runway 05 at Runway 23 sa gabi; at reciprocal runway operations (RRO) sa gabi. Mangyaring sumangguni sa Flight Paths brochure para sa karagdagang impormasyon tungkol sa mga pamamaraan ng operasyon ng runway. Mga pamamaraan ng operasyon ng runway ng WSI sa Araw/Gabi (5.30 ng umaga hanggang 11 ng gabi) Araw/Gabi alas 5.30 ng umaga hanggang alas 11 ng gabi Runway 05 Runway 23 Mga pamamaraan ng operasyon ng runway ng WSI sa Araw (alas 11 ng gabi hanggang alas 5.30 ng umaga) Alas 11 ng gabi hanggang alas 5.30 ng umaga RRO* Runway 23 Runway 05 ang RRO ay nararapat lamang sa gabi (alas 11 ng gabi hanggang alas 5.30 ng umaga) kapag pinapayagan ng mga antas ng pangangailangan ng trapiko sa himpapawid at mga lagay ng panahon. Sa nasa online na Aircraft Overflight Noise Tool, piliin ang iba't-ibang mga pamamaraan ng ng runway upang ipakita ang mga landas ng paglipad na angkop sa bawat pamamaraan. 3
Mga senaryo ng pagpapatakbo ng runway: Iba't-ibang mga senaryo para sa paggamit ng runway ay naimodelo upang ipakita kung gaano kalaki ang ang kakayahang umangkop sa mga iminungkahing mga landas ng paglipad. Ang umiiral na kundisyon ng panahon, tulad ng crosswinds o tailwinds, ay nagdidikta kung aling runway ang pinipili upang magamit ng air traffic control. Ang mga kundisyong ito ay ginagamit upang matasa kung gaano kadalas na maaaring magamit ang direksyon ng isang runway at upang maplano ang mga may kaugnay na epeko ng ingay. Hanggang sa ilang mga limitasyon ng pagpapatakbo, ang air traffic control ay maaaring magbigay ng kagustuhan sa isang partikular na direksyon ng runway, hal. sa pamamagitan ng paglapag na may kaunting tailwind sa halip na umaasa sa umiiral na panahon upang idikta ang direksyon sa paggamit ng runway. Ang mga senaryong ito ay ginagamit rin upang matasa ang mga epekto ng ingay at matantya kung gaano kadalas ang isang partikular na direksyon ng runway na maaaring magamit. Ang mga kagustuhang paggamit ng runway ay inilalapat upang payagan ang mga piloto na magplano ng pagpapatakbo ng eroplano para sa paglipad o pagdating mula sa isang aerodrome. Pinapayagan din nito ang air traffic control na mabisang isunod-sunod ang mga dumarating at umaalis na mga sasakyang panghimpapawid mula sa isang aerodrome. Sa loob ng nasa online na Aircraft Overflight Noise Tool, palitan ang direksyon ng ginustong runway upang maipakita ang mga resulta ng ingay para sa bawat senaryo ng pagpapatakbo. Mga pagtataya (forecast) ng trapiko sa himpapawid: Ang mga flight na papunta at paalis mula sa WSI ay inaasahan na paparami sa paglipas ng panahon pagkatapos nitong magbukas sa huling bahagi ng 2026, at binuo ang mga pagtataya upang mahulaan itong hinaharap na pangangailangan. Ang dumaming trapiko sa himpapawid ay nag-iimpluwesya kung paano dinidisenyo ang dadaanang landas ng paglipad at nakakaapekto rin sa pagmomodelo ng ingay sa pamamagitan ng pagtataas ng inaasahang kadalasan ng mga flight sa ilang mga partikular na lokasyon. Ang mga minodelong pagtataya ng ingay para sa mga sumusunod na pangunahing sangguniang mga taon ay makukuha mula sa Aircraft Overflight Noise Tool upang ipakita ang mga epekto ng paglago ng trapiko sa himpapawid sa unang 15 taon ng operasyon ng WSI: ‒	2033 - 7 taon pagkatapos ng pagbubukas, kapag ang bilang ng mga pasahero sa WSI ay nakaabot na sa binalak na kapasidad ng disenyo para sa panimulang na Stage 1 ng pagbubuo ng terminal para sa 10 milyong mga pasahero bawat taon. ‒	2040 - kumakatawan ng patuloy na paglago sa WSI, sa isang punto kung saan ang paliparan ay nakaabot na ng 15 milyong mga pasahero bawat taon. Ang mga minodelong epekto para sa pangatlong sangguniang taon - 2055, na kumakatawan ng punto kung saan ang nag-iisang runway sa WSI ay paparating na sa kinakayang kapasidad - ay idaragdag sa hinaharap. Ang mga minodelong epekto para sa lahat ng mga sangguniang taong ay itatakda rin sa panukalang Environmental Impact Statement na ipalalabas sa hulihan ng 2023. Sa Aircraft Overflight Noise Tool na nasa online, baguhin ang taon upang maipakita kung paanong sa pagdaragdag ng trapiko sa himpapawid ay nakakaapekto sa resulta ng pagmomodelo ng ingay sa pagitan ng 2033 at 2040. Aircraft fleet mix: Ito ay tumutukoy sa mga uri ng eroplano na tinatayang patatakbuhin sa WSI. Ang iba't-ibang mga eroplano ay gumagawa ng iba't-ibang antas ng ingay, kung saan ang mas bagong henerasyon ng eroplano ay gumagawa ng mas kaunting ingay kaysa sa mga mas lumang eroplano. Sa Aircraft Overflight Noise Tool na nasa online, ang single event noise contours (nag-iisang kaganapan na mapa ng ingay) ay maaaring piliin para sa mga tatlong karaniwang uri ng eroplano - isang jet na may makitid na katawan (jet na ginagamit sa loob ng bansa), isang jet na may malapad na katawan (jet na pandaigdig) at isang mas maliit na turbo-prop na eroplano. Mga landas ng paglipad (flight paths): Ang iba't-ibang pangkat ng mga landas ng paglipad na paparating at papaalis ay dinisenyo upang magamit sa araw at sa gabi. Nangangahulugan ito na magkakaroon ng mga pagbabago sa distribusyon ng eroplano, at ang resultang ingay ng eroplano, sa pagitan ng mga landas ng paglipad na paparating at papaalis sa araw/panggabi at gabi. Sa online Aircraft Overflight Noise Tool, ang palitan sa pagitan ng Day-Evening mode at Overnight mode upang makita ang mga ibat-ibang flight path. Noise sensitive receivers: (Mga tagatanggap ng ingay sa mga sensitibong lugar): Ang mga tinatayang antas ng tunog mula sa pagpapatakbo ng mga eroplano sa WSI ay tinatantiya mula sa pinagmomodelong ingay ng AEDT para sa mga partikular na lokasyong sensitibo sa ingay, tulad ng mga paaralan, ospital, sentro ng pangangalaga sa may edad at mga lugar ng libangan (na tinutukoy na mga noise sensitive receivers). Bukod dito, Ikinabitan ng mga noise monitoring terminal upang sukatin ang mga umiiral na mga lebel ng ingay sa mga lokasyon sa buong Western Sydney, na isinama rin sa mga pagtatantya ng ingay. Ang buong detalye ng mga lokasyon sa pagmamanman ng ingay at mga sensitive receiver ay ibibigay sa panukalang EIS para sa mga landas ng paglipad, na ilalabas sa ikalawang kalahatian ng 2023. Datos ng lupain: Ang taas ng lupa na may kaugnayan sa taas ng lipad ng eroplano ay nakakaapekto sa ingay ng eroplano na naririnig sa lupa. Ang mga epekto ng mas mataas at mas mababang lupain ay isinasaalang-alang sa pagmomodelo ng mapa ng ingay. 4
Noise metrics modelled Ang Aircraft Overflight Noise Tool ay nagpapakita ng iba't-ibang mga sukat ng ingay at mga mapa upang ilarawan ang mga tinatayang ingay ng mga eroplano mula sa pagmomodelo ng ingay. Ang bawat sukat ng ingay ay nagsasabi ng iba-ibang bahagi sa salaysay ng ingay ng eroplano. Upang makakuha ng isang buong pagkakaunawaan ng antas, lakas at kadalasan ng tinatayang ingay ng eroplano sa iba't-ibang mga lokasyon, dapat kang sumangguni sa lahat ng mga chart ng sukat ng ingay na iniharap. Ang Aircraft Overflight Noise Tool ay nagpapakita ng mga pinagsama-samang mapa ng ingay (cumulative noise contours) at mga nag- iisang kaganapan na mapa ng ingay (single event noise contours). Cumulative noise contours (Pinagsama-samang mapa ng ingay) ay nagbibigay ng isang pagtatasa na nauugnay may-kinalaman sa matagalang pagkakalantad sa ingay ng eroplano, at naguugnay sa alinmang bilang ng mga kaganapang mas higit sa isang panimulang antas ng ingay (noise level threshold (N-above)) o ng Australian Noise Exposure Concept (ANEC). Single event noise contours (nag-iisang kaganapan na mapa ng ingay) ay nagbibigay ng impormasyon tungkol sa pinakamataas na lebel ng tunog na malamang na marinig ng mga nasa lupa mula sa isang partikular na eroplano na dumadaan sa isang landas ng paglipad. Ang Aircraft Overflight Noise Tool ay nagbibigay ng isang kaganapang mapa ng ingay para sa isang mapagpipiliang kumakatawan ng na mga uri ng eroplano. 5
ANEC (Australian Noise Exposure Concept) Ang ANEC ay isang pinagsama-samang sukat ng ingay na: naglalarawan ng pagkakalantad sa ingay ng eroplano base sa mga senaryo ng pagpapatakbo nagpapakita ng mga inaasahang lebel ng pagkakalantad mula sa isang inaabangang kilos ng mga eroplano sa isang karaniwang araw, na binibilang sa loob ng 12 buwang panahon. Ang ANEC ay unang binuo bilang bahagi ng orihinal na panukala noong 1985 para sa isang paliparan sa lugar ng Badgerys Creek. Ang binagong ANEC para sa WSI ay binuo para sa 2016 WSI Stage 1 Development EIS, na nakabatay sa direksyon ng runway at nagpapahiwatig na mga 'patunay ng konsepto' na mga landas ng paglipad na iniharap sa EIS na iyon. Ang mga tsart ng ANEC ay ginamit upang patnubayan ang pagpaplano ng lupa sa paligid ng lugar ng Badgerys Creek sa loob ng ilang dekada at isinama sa mga alituntunin sa pagpaplano ng lupa ng Estado at Lokal na Pamahalaan. Mahalagang tandaan na ang mga yunit ng pagsukat sa tsart ng ANEC ay hindi mga decibel na sukat. Ang karanasan sa mga umiiral na paliparan sa Australya ay nagpapakita na habang ang mapa ng ingay ng ANEC ay maaaring magbigay ng isang pangkalahatang palatandaan ng mga epekto ng ingay ng eroplano at nakakatulong sa mga pagpaplano ng paggamit sa mga lupain na malapit sa mga paliparan, ang mga ito ay hindi naman tagapagpahiwatig ng indibidwal na karanasan ng ingay ng eroplano. Upang mas mabuting maunawaan ang pang-araw-araw na epekto ng ingay ng eroplano, mangyaring sumangguni sa N-above at LAmax noise metrics sa mga sumusunod na pahina. Gamitin ang ANEC contours upang: maintindihan iyong mga lugar na mas lalong lantad sa ingay ng eroplano. maintindihan ang naimodelong mapa ng ingay na ginagamit ng Estado at Lokal na Pamahalaan upang gabayan ang mga desisyon sa pagpaplano ng paggamit ng lupa. Magkaroon ng kamalayan na ang mga ANEC contour ay: hindi sinusukat ang pagkakalantad sa ingay gamit ang decibels at hindi nagbibigay ng isang direktang indikasyon ng nararanasang ingay ng eroplano. hindi nagbibigay ng indikasyon sa bilang ng mga dumadaang eroplano. Ang Aircraft Overflight Noise Tool na nasa online ay nagpapakita ng mga ANEC contour para sa 2033 at 2040 na mga sangguniang taon at para sa bawat 3 senaryo ng pagpapatakbo ng runway. Ang mga sumusunod na larawan ay nagpapakita ng pinaghalong ANEC para sa lahat na 3 senaryo ng pagpapatakbo para sa mga sangguniang taong 2033 at 2040. Ang numero ng mga panukat na lebel para sa mga kilos na tinukoy bilang makabuluhan at ipinakita sa mga 'legends' ay galing sa Airservices Australia National Operating Standard for Environmental Management of Changes to Aircraft Operations. Sangguniang taon 2033 ANEC LEGEND Pinaghalong mga senaryo ng pagpapatakbo ng runway Runway 05-23 6
Sangguniang taon 2040 ANEC LEGEND Pinaghalong mga senaryo ng pagpapatakbo ng runway Runway 05-23 Number above ('N-above') contours - N70 and N60 Ang 'N' measure ay base sa katindian at bilang ng mga indibidwal at bilang ng mga kaganapang ingay ng eroplano na nararanasan sa isang karaniwang araw (sa isang 24-oras na panahon), at isinadya na maghatid ng impormasyon sa isang paraan na maaaring mas mabuting maintindihan ng mga komunidad kaysa sa mga tsart na ANEC. Ang sukat na ito ay iniharap na decibels at nagpapakita kung ilang mga kaganapang may ingay ng eroplano ang tinatayang lalampas sa isang partikular na antas ng decibel bawat araw. Halimbawa, ang mga sukat na N60 o N70 ay nagpapakita ng bilang ng mga kaganapan na nasa o nasa itaas ng 60 o 70 decibels na maaaring maranasan sa isang karaniwang araw. Ang N70 ay isang karaniwang antas na ginagamit sa pagmomodelo ng ingay ng eroplano sa araw. Pinili ito dahil ang mga panlabas na antas ng tunog na 70 decibels ay maaaring mauwi sa pangloob na antas ng tunog na mga 60 decibels, sapat na istorbohin ang isang karaniwang pag-uusap. Ang N60 ay mas kapaki-pakinabang sa gabi - naglalarawan ito ng isang antas ng ingay sa loob ng bahay na 50 decibels kung nakabukas ang mga bintana. Ang 50 decibels ay maihahambing sa katamtamang ulan. Mahalagang tandaan na ang N contour ay nagtatantya kung ilang mga kaganapan ng eroplano ang lalampas sa nauugnay na antas ng ingay. Halimbawa, ang isang lokasyon sa N70 contour, na tinatayang tatanggap ng 10-19 kaganapang mga pagdaan ng eroplano sa isang araw, ay maaaring makatanggap ng 19 dadaang mga eroplano na lalabis sa 70 decibels. Maaari rin itong makatanggap ng anumang bilang ng mga pagdaan ng eroplano na mas mababa sa 70 decibels, o makatanggap ng mas mababa sa 10 pagdaan ng mga eroplano na lalampas sa 70 decibels. Gamitin ang mga contours na N60 at N70 upang: mas maunawaan ang mga kaganapang ingay ng eroplano na tinatayang mararanasan sa isang partikular na lokasyon, kabilang ang kadalasan ng mga kaganapang ingay ng eroplano. Magkaroon ng kamalayan na ang mga contour na N60 at N70 ay: hindi nagbibigay ng mas mataas na limitasyon sa antas ng ingay ng eroplano na maaaring maranasan. hindi nagbibigay ng tinatayang mga kilos ng eroplano na maaaring maranasan na nasa ibaba ng kaugnay na panukat na lebel ng ingay (nasa o mas mababa sa 60 o 70 decibels). Ang Aircraft Overflight Noise Tool na nasa online ay nagpapakita ng mga contour na N60 at N70 para sa buong araw (24- oras) at isang contour na N60 para sa gabi (alas11 ng gabi - alas 5.30 ng umaga). Ang mga ito ay inihanda para sa mga sangguniang taon na 2033 at 2040 sa buong 3 senaryo ng pagpapatakbo. 7
Ang mga sumusunod na larawan ay nagpapakita ng contour na N70 para sa isang 24-oras na panahon para sa lahat ng 3 senaryo ng pagpapatakbo para sa mga sangguniang taon na 2033 at 2040. Ang bilang ng mga pansukat na lebel para sa mga kilos na tinutukoy bilang mahalaga (tinutukoy na may kaugnayan sa EPBC Act) at ipinakita sa mga 'legend' ay mula sa Airservices Australia National Operating Standard for Environmental Management of Changes to Aircraft Operations. Sangguniang taon 2033 N70 - 24 Oras LEGEND 100+ mga Kilos 50-99 mga Kilos 5-9 mga Kilos 5 mga Kilos (Unidirectional) Pinaghalong mga senaryo ng pagpapatakbo ng runway 20-49 mga Kilos Runway 05-23 10-19 mga Kilos Sangguniang taon 2040 N70 - 24 Oras LEGEND 100+ mga Kilos 50-99 mga Kilos 5-9 mga Kilos 5 mga Kilos (Unidirectional) Pinaghalong mga senaryo ng pagpapatakbo ng runway 20-49 mga Kilos Runway 05-23 10-19 mga Kilos 8
Single Event Maximum Noise Level (LAmax) Ang sukat na LAmax ay nagpapakita sa ng pinakamataas na tinatayang antas ng tunog sa decibels na mararanasan sa panahon ng pagdaan ng mga partikular na uri ng eroplano. Ang mga LAmax contour ay binuo batay sa mga uri ng eroplano na inaasahang gagana sa WSI, at batay sa tinatayang karaniwang mga ruta ng pagdating at pag-alis na gagamitin ng mga eroplanong ito. Mahalagang tandaan na ang mga contour na LAmax ay nagbibigay lamang ng isang palatandaan ng maaaring marinig sa panahon ng isang pagdating o pag-alis. Ang mga ito ay hindi nagbibigay ng anumang konteksto sa kadalasan ng operasyon ng isang partikular na landas ng paglipad. Gamitin ang mga contour na LAmax upang: maintindihan ang naimodelong pinakamasamang kasong epekto ng ingay para sa mga partikular na uri ng eroplano. Magkaroon ng kamalayan na ang mga contour na LAmax: ay hindi nagbibigay ng palatandaan sa kadalasan ng kilos ng mga eroplano sa isang partikular na landas ng paglipad sa panahon ng mga pang-araw-araw na pagpapatakbo. hindi nagbibigay ng indikasyon sa bilang ng mga dumaraang eroplano. Mangyaring bisitahin ang Aircraft Overflight Noise Tool na nasa online upang tingnan ang mga contour na LAmax para sa tatlong karaniwang uri ng eroplano - isang jet na may makitid na katawan, isang jet na may malapad na katawan at isang mas maliit na turbo-prop na eroplano - sa buong itinakbong mga oras para sa bawat pamamaraan ng operasyon ng runway. Aircraft Overflight Noise Tool Upang tingnan ang mga panimulang landas ng paglipad (preliminary flight paths) at impormasyon ng pagmomodelo ng ingay sa iyong desktop o mobile mangyaring bisitahin ang Aircraft Overflight Noise Tool sa wsiflightpaths.gov.au. Ang Aircraft Overflight Noise Tool ay nagpapakita sa landas ng paglipad ng mga dumarating at umaalis na eroplano at nagbibigay-daan sa iyo na maghanap ng isang address upang makita ang panukalang indicative altitude ng mga landas ng paglipad, tantiyahin ang bilang ng mga lumilipad, at mapa ng ingay, kabilang ang tinatayang ingay ng eroplano sa decibels, sa iba't-ibang mga lokasyon. Ang Aircraft Overflight Noise Tool ay nagpapakita ng mga mapa ng ingay (noise contours) na naglalarawan sa pagmomodelo ng ingay at pagtatasang isinagawa para sa EIS. Gayunpaman, ang ingay mula sa mga kilos ng eroplano batay sa bagong panimulang landas ng paglipad sa WSI ay maaaring maranasan sa kabila ng mga ipinakitang mapa ng ingay. 9
Mga susunod na hakbang Gamitin ang Aircraft Overflight Noise Tool upang tingnan ang mga panimulang landas ng paglipad ng WSI at kung paano ang mga ito ay posibleng makaapekto sa mga partikular na address ng tirahan o mga lugar na kawili-wiling dinadayo. Magpunta sa WSI airspace and flight path design Online Community Portal para sa karagdagang impormasyon tungkol sa panukalang proseso ng EIS, proseso ng pagdisenyo ng landas ng paglipad, mga video at detalye ng mga paparating na kaganapan sa pakikipag-ugnayan sa komunidad. Ilalabas ang isang panukalang patakaran ng paghadlang sa ingay at pang-aangkin ng lupain kasama ng panukalang EIS sa mga panimulang landas ng paglipad sa ikalawang kalahatian ng 2023. Kapag nailabas na, maaari kayong gumawa ng isang pagsusumite sa panukalang patakaran bilang bahagi ng patakarang EIS. Ang iyong puna Kung nais ninyong magbigay ng puna sa mga panimulang landas ng paglipad (preliminary flight paths) sa yugtong ito maaari mong gawin ito sa link na ito. Ang iyong puna ay pag-aaralan ng flight paths design team. Para sa iyong puna na pag-aaralan ng Minister for the Environment, inirerekomenda namin na gumawa kayo ng isang pormal na pagsusumite sa panukalang EIS. Ito ay dahil ang huling EIS ay dapat na bigyang pansin ang anumang mga komentong natanggap sa panahon ng eksibisyon at maglalaman ng isang buod ng mga komento at kung paano natutugunan ang mga komento sa ilalim ng Environment Protection and Biodiversity Conservation Act 1999 (Cth). Ang mga pormal na pagsusumite sa mga panimulang landas ng paglipad ng WSI ay magbubukas kapag ang panukalang EIS ay nasa pampublikong eksibisyon na sa huling bahagi ng taong ito. Ang panukalanag EIS ay makukuha sa Online Community Portal kapag inilabas na. Kung gusto ninyong manatiling may kaalaman tungkol sa mga landas ng paglipad ng WSI at maabisuhan kapag ilalabas na ang panukalang EIS, maaari kayong magpalista para sa mga pag-update sa email sa 10
Dumalo sa aming mga Sesyon ng Impormasyon at Pagtugon sa Komunidad Iniimbitahan kayo na dumalo sa aming mga Sesyon ng Impormasyon at Pagtugon sa Komunidad upang madagdagan ang inyong kaalaman at makipag-usap sa isang miyembro ng aming koponan. Ang mga sesyon ng impormasyon ay gaganapin sa buong Western Sydney. Karagdagang pakikipag-ugnayan ay gaganapin kasama ang komunidad kapag ang panukalang EIS ay ilalabas sa ikalawang kalahatian ng 2023. Makipag-ugnay sa amin Upang magrehistro at dumalo sa aming mga Sesyon ng Impormasyon at Pagtugon sa Komunidad (Community Information and Feedback Sessions), sa oras na nababagay para sa inyo, bisitahin ang wsiflightpaths.gov.au o tawagan ang aming pangkat ng pakikipag-ugnayan sa 1800 038 160 upang magpareserba. Bisitahin ang Aircraft Overflight Noise Tool upang makita ang mga panimulang landas ng paglipad na mas detalyado sa wsiflightpaths.gov.au Manatiling napapanahon sa impormasyon sa pamamagitan ng aming Online Community Portal: wsiflightpaths.gov.au I-email sa amin ang inyong mga tanong sa Tawagan kami sa 1800 038 160 11
Information in your language Translating and Interpreting Service (TIS National) If you require the services of an interpreter, please contact the Translating and Interpreting Service on 131 450 and ask them to call the WSI Flight Paths team on 1800 038 160. 12 View this brochure in languages other than English Please scan this QR code to view information in languages other than English.